                             højesterets dom
                            afsagt fredag den 29. juni 2012
sag 118/2010
(1. afdeling)
topdanmark forsikring a/s
(advokat allan kvist-kristensen)
mod
a bageri ved b
(advokat poul hvilsted, beskikket)
i tidligere instanser er afsagt dom af retten i glostrup den 2. januar 2009 og af østre lands-
rets 8. afdeling den 22. december 2009.
i pådømmelsen har deltaget syv dommere: børge dahl, lene pagter kristensen, poul
søgaard, jens peter christensen, henrik waaben, michael rekling og jan schans
christensen.
påstande
appellanten, topdanmark forsikring a/s, har påstået frifindelse.
indstævnte, a bageri ved b, har gentaget sine påstande og mest subsidiært påstået stadfæ-
stelse.
anbringender
topdanmark forsikring a/s har navnlig anført, at forsikringsdækning kræver, at både årsag
og virkning er pludselig. skader forårsaget af tæring er derfor ikke omfattet af forsikrings-
dækningen. forsikringsselskabet har i den forbindelse bl.a. henvist til de kommentarer til for-
sikringsbetingelserne, som skafor og industrirådet har udgivet.
                                                 - 2 -
årsagen til skaden er tæringen af tanken, som ifølge skønsmandens erklæring har udviklet sig
over 20-40 år. såfremt højesteret finder, at der er tale om samvirkende skadesårsager, er ho-
vedårsagslæren afgørende for forsikringsdækningen. da hovedårsagen til den indtrådte skade
er tæring, er kravet om pludselighed ikke opfyldt. hertil kommer, at olieudslippet skete over
nogle timer, og derfor er heller ikke skaden pludselig.
a bageri ved b har navnlig anført, at det i mangeårig og fast forsikringsankenævnspraksis
vedrørende tilsvarende forsikringsvilkår er fastslået, at både skaden og den umiddelbare årsag
skal være pludselig for at være omfattet af forsikringsdækningen. derimod er det ikke afgø-
rende, om den bagvedliggende årsag udvikler sig over tid, således som det er tilfældet med
tæring.
skaden – udstrømningen af olie og den deraf følgende forurening – opstod pludseligt. den
umiddelbare årsag til skaden er den læk, der opstod i tanken. tanken sprang læk fra det ene
øjeblik til det andet. både skaden og den umiddelbare årsag til skaden er derfor indtruffet
pludseligt, hvorfor skaden er dækket af forsikringen.
højesterets begrundelse og resultat
efter forsikringspolicens klausul 7120.11 om ansvar for forureningsskader dækker forsikrin-
gen kun en skade, hvis den er opstået ”uventet, utilsigtet og ved et pludseligt uheld”.
parternes uenighed angår spørgsmålet, om det olieudslip, der fandt sted den 11. april 2002 i
forbindelse med påfyldningen af olietanken tilhørende a bageri, er et ”pludseligt uheld” og
dermed dækningsberettiget. topdanmark forsikring a/s mener, at årsagen til forureningen er
tæringen, som har været mange år om at udvikle sig og derfor ikke kan anses for pludselig, og
at virkningen i form af olieudslippet strakte sig over flere timer og derfor heller ikke kan an-
ses for pludselig. a bageri mener, at årsagen til olieudslippet er, at tanken sprang læk, og at
olieudslippet skete i løbet af så kort tid, at også virkningen må anses for pludselig.
efter bevisførelsen må det lægges til grund, at der gennem mange år var sket en tæring af tan-
ken. det må ligeledes lægges til grund, at tanken pludselig sprang læk, hvorefter der i løbet af
få timer løb ca. 1.500 liter olie ud af tanken.
                                              - 3 -
højesteret finder, at forureningsskaden som følge af olieudstrømningen fra tanken må anses
for opstået ved et pludseligt uheld, og at den derfor er omfattet af forsikringsdækningen. hø-
jesteret lægger herved – i overensstemmelse med forståelsen af begrebet ”pludselig skade” i
langvarig ankenævnspraksis – vægt på, at forureningsskaden må anses for at være indtrådt
pludseligt, selv om olien var nogle timer om at løbe ud, og at den umiddelbare årsag til ska-
den var den pludselige læk i tanken. for bedømmelsen af spørgsmålet om pludselighed kan
det ikke tillægges betydning, at den bagvedliggende tæring har udviklet sig over lang tid.
skaden er herefter dækningsberettiget efter forsikringspolicens klausul 7120.11.
af de grunde, som landsretten har anført, tiltræder højesteret landsrettens erstatningsfastsæt-
telse.
højesteret stadfæster herefter dommen.
                                     thi kendes for ret:
landsrettens dom stadfæstes.
i sagsomkostninger for højesteret skal topdanmark forsikring a/s betale 50.000 kr. til stats-
kassen.
de idømte beløb skal betales inden 14 dage efter denne højesteretsdoms afsigelse og forrentes
efter rentelovens § 8a.
